**Ministru kabineta rīkojuma projekta „Par programmas „Valsts aizsardzība, drošība un integrācija NATO” līdzekļu izlietojumu” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Likuma “Par valsts budžetu 2016. gadam” 39. pants.Ministru kabineta (turpmāk – MK) 2003. gada 29. aprīļa noteikumu Nr. 236 “Aizsardzības ministrijas nolikums” 6.10. apakšpunkts. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Draudi Latvijas drošībai pieaug. To veicina pieaugošā Krievijas militārā aktivitāte Latvijas pierobežā. Krievija attīsta militāro infrastruktūru, investē jaunās militārās tehnikas izveidē, kā arī turpina militārā sektora reformu. Krievija, nelikumīgi okupējot Krimu, ir pārkāpusi starptautiskās saistības un ir pierādījusi gatavību pielietot militāro spēku ārpus savas robežas politisko mērķu sasniegšanai. Ņemot vērā reģionālās drošības situāciju un draudus Latvijas drošībai, ir svarīgi spēt paredzēt drošības vides attīstību un izaicinājumus nākotnē. Pētnieciskie institūti spēj sniegt padziļinātas zināšanas gan lēmumu pieņēmējiem, gan politikas plānotājiem, lai labāk sagatavotos iespējamām izmaiņām. Ņemot vērā, ka Krievijas militārā darbība Latvijas pierobežā pieaug, kā arī tās ārpolitiskie lēmumi ir grūti prognozējami, profesionāli sagatavotie pētījumi spēj aizpildīt zināšanu trūkuma robu, kā arī piedāvāt vairākus notikumu attīstības scenārijus.Pašreizējas Ziemeļatlantijas līguma organizācijas (turpmāk – NATO) un Krievijas attiecības ir iesaldētas Krievijas atbalstīta konflikta Austrumukrainā un Krimas okupācijas dēļ. Taču ņemot vērā Krievijas militārās darbības Sīrijā un tās ārpolitisko aktivitāti, NATO dalībvalstis nevar nesaskarties ar Krieviju starptautiskajā arēnā. Lai Latvijas lēmumu pieņēmēji, kā arī politikas plānotāji Aizsardzības ministrijā (turpmāk – AM) spētu labāk izprast NATO un Krievijas attiecību dinamiku, kā arī Krievijas publisko naratīvu par NATO un tā efektivitāti Latvijā, būtu nepieciešams veikt pētījumus drošības un aizsardzības jomā.Biedrība „Latvijas Ārpolitikas institūts” (turpmāk – LĀI) ir starptautiski atzīts pētniecības institūts. Tas ir dibināts 1992. gadā ar uzdevumu sniegt Latvijas lēmumu pieņēmējiem, ekspertiem un plašākai sabiedrībai analīzi, ieteikumus un informāciju par starptautiskajiem procesiem, reģionālās drošības jautājumiem, ārpolitikas stratēģiju un izvēles iespējām. LĀI pēdējā laika galvenās pētniecības tēmas ir saistītas ar transatlantiskajam attiecībām un Latvijas daudzpusējām un divpusējām attiecībām ar Krieviju. LĀI ir izveidojusies veiksmīga sadarbība gan ar Nacionāliem bruņotājiem spēkiem (turpmāk – NBS), gan ar AM. Saskaņā ar Ministru kabineta (turpmāk – MK) 2003. gada 29. aprīļa noteikumu Nr. 236 “Aizsardzības ministrijas nolikums” 6. panta 6.10. apakšpunktu, AM informē sabiedrību par nozares politiku un ministrijas padotībā esošo iestāžu darbību, konsultējas ar nevalstiskajām organizācijām lēmuma pieņemšanas procesā, veicina sociālo dialogu jautājumos, kas saistīti ar politikas izstrādi un īstenošanu, kā arī iesaista sabiedrības pārstāvjus valsts pārvaldē. Sadarbojoties ar LĀI, AM veicina nevalstiskā sektora iesaisti lēmumu pieņemšanas procesā. Ņemot vērā, ka aizsardzības jomā ir grūti paredzēt konkrētu notikumu attīstību starptautiskajā vidē, pētniecisko institūtu veiktie pētījumi ļauj paredzēt notikumu attīstību, kā arī sagatavo lēmumu pieņēmējus iespējamām krīzes situācijām. Ņemot vērā LĀI līdzšinējo pētniecisko darbu, tā iespējas un kapacitāti, kā arī veiksmīgu līdzšinējo sadarbību ar AM, 2016. gadā tika pieņemts lēmums atbalstīt jauna līguma slēgšanu ar LĀI par divu pētījumu veikšanu drošības un aizsardzības jomā.Finansējuma piešķiršanas gadījumā LĀI sagatavos šādus pētījumus drošības un aizsardzības jomā - 1) „NATO un Krievijas attiecības: Latvijas intereses formālo ietvaru un attiecību transformācijas kontekstā” un 2) „Krievijas publiskais naratīvs par NATO: mērķi un efektivitāte Latvijā”.LĀI veiktie pētījumi uzlabos politikas plānošanas procesu AM un veicinās izpratni ne tikai par NATO – Krievijas attiecībām, bet arī par Krievijas veicinātā naratīva par NATO efektivitāti Latvijā. Otrais pētījums arīdzan sniegs priekšstatu par Krievijas informatīvās telpas ietekmi uz Latvijas iedzīvotājiem. Apzinoties draudus Latvijas drošībai un iekšējai stabilitātei, zināšanas par Latvijas sabiedrībā valdošajiem uzskatiem attiecībā uz Krievijas pasniegtās informācijas interpretējumu ir sevišķi vērtīgas.MK rīkojuma projekts paredz piešķirt līdzekļus 11 900 *euro* apmērā no AM 2016. gada budžeta LĀI pētījumu veikšanai drošības un aizsardzības jomā. |
|  3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki |
|  4. |  Cita informācija | MK rīkojuma projekta izpilde tiks nodrošināta Aizsardzības ministrijas 2016. gada budžeta ietvaros no programmas 22.00.00 „Nacionālie bruņotie spēki” apakšprogrammā 22.12.00 „Nacionālo bruņoto spēku uzturēšana” paredzētajiem līdzekļiem, veicot nepieciešamo līdzekļu pārdali starp izdevumu kodiem atbilstoši ekonomiskajām kategorijām. Līdz ar to papildu valsts budžeta finansējums nav nepieciešams. |

|  |
| --- |
| II. Tiesību akta projekta ietekme uz sabiedrību |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz biedrību „Latvijas Ārpolitikas institūts”.LĀI pētījumi par NATO un Krievijas attiecībām sniegs padziļinātu informāciju lēmumu pieņēmējiem, politikas plānotājiem, pētniekiem, kā arī studentiem. Pētījumu secinājumi tiks publicēti un ar tiem varēs iepazīties visi interesenti. |
|  2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
|  3. | Administratīvo izmaksu monetārs novērtējums | Projekts šo jomu neskar |
|  4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Aizsardzības ministrija |
|  2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar  |
|  3. | Cita informācija | Nav |

Anotācijas III, IV, V un VI sadaļa – projekts šīs jomas neskar.

Iesniedzējs:

Aizsardzības ministra vietā satiksmes ministrs U. Augulis

Vīza**:**

Valsts sekretārs J. Garisons

19.04.2016 14:52

J. Rjaščenko

67335304

jevgenijs.rjascenko@mod.gov.lv

806